Παπικό Κονκλάβιο του 2025

Στις 7 και 8 Μαΐου 2025 συνεδρίασε το Παπικό κονκλάβιο προκειμένου να εκλέξει νέο Πάπα σε διαδοχή του Πάπα Φραγκίσκου, ο οποίος απεβίωσε στις 21 Απριλίου 2025 σε ηλικία 88 ετών.

Στο Κονκλάβιο συμμετείχαν 133 καρδινάλιοι από όλο τον κόσμο. Για την εκλογή νέου Πάπα απαιτούνταν πλειοψηφία δύο τρίτων, δηλαδή 89 ψήφοι.

Στην τέταρτη ψηφοφορία, το απόγευμα της δεύτερης ημέρας του Κονκλαβίου, Πάπας εξελέγη ο Αμερικανός Ρόμπερτ Φράνσις Πρεβόστ, ο οποίος επέλεξε το όνομα Λέων ΙΔ΄.

 Διαδικασία εκλογής Πάπα 
Όπως και στο Παπικό Κονκλάβιο του 2013, τόσο ο Κοσμήτορας όσο και ο αντιπρύτανης του Κολλεγίου των Καρδιναλίων ήταν άνω των 80 ετών και δεν είχαν δικαίωμα συμμετοχής. Ως εκ τούτου, ο Πιέτρο Παρολίν, ο πρεσβύτερος καρδινάλιος κάτω των 80 ετών, προήδρευσε του Κονκλαβίου.

 Χρονοδιάγραμμα και διαδικασίες 
Σύμφωνα με το Αποστολικό Σύνταγμα που καταρτίστηκε το 1996 από τον Πάπα Ιωάννη Παύλο Β΄, όπως αυτό τροποποιήθηκε το 2013 από τον Πάπα Βενέδικτο ΙΣΤ΄, το σώμα των εκλογέων συγκαλείται τουλάχιστον 15 ημέρες μετά την κένωση του θρόνου. Οι καρδινάλιοι όμως έχουν τη διακριτική ευχέρεια να αποφασίσουν τη σύγκληση του Κονκλαβίου νωρίτερα, εάν έχουν φτάσει όλοι όσοι είναι επιλέξιμοι να συμμετάσχουν, ή αργότερα εάν υπάρχουν σοβαροί λόγοι για αναβολή, αλλά πάντως όχι αργότερα από 20 ημέρες μετά την κένωση του θρόνου.

+Παπικό Κονκλάβιο του 2025frameless|250px|center1735201717234Σύνολο133
 Καρδινάλιοι εκλογείς 
Οι καρδινάλιοι που είχαν συμπληρώσει το 80ό έτος της ηλικίας τους πριν την ημέρα που το παπικό αξίωμα έμεινε κενό δεν είναι επιλέξιμοι να συμμετάσχουν. Στις 21 Απριλίου 2025 υπήρχαν 252 Καρδινάλιοι, εκ των οποίων 136 ήταν κάτω από 80 ετών. Εξ αυτών, οι 108 (80%) διορίστηκαν καρδινάλιοι από τον Πάπα Φραγκίσκο. Εξ αυτών συμμετείχαν τελικά στο Κονκλάβιο οι 133.

Από την έκδοση ενός Κανονισμού το 1975, ο μέγιστος αριθμός καρδιναλίων εκλεκτόρων ορίστηκε σε 120. Το Κονκλάβιο του 2025 ήταν το πρώτο από την εισαγωγή του ορίου των 120, όπου υπήρχαν περισσότεροι από 120 επιλέξιμοι καρδινάλιοι. Ωστόσο, κάθε καρδινάλιος κάτω των 80 ετών που δεν έχει παραιτηθεί από τα δικαιώματα ψήφου του (ή του έχουν αφαιρεθεί) έχει το δικαίωμα σύμφωνα με το κανονικό δίκαιο να ψηφίσει σε Κονκλάβιο. Πολλοί κανονικολόγοι πιστεύουν ότι, ορίζοντας ο Πάπας περισσότερους από 120 εκλογείς, εισήγαγε ο ίδιος εκ των πραγμάτων μια εξαίρεση στους κανόνες, και επομένως όλοι οι καρδινάλιοι κάτω των 80 ετών είναι επιλέξιμοι να συμμετάσχουν στο κονκλάβιο.

Το Κονκλάβιο έχει δικαίωμα να εκλέξει Πάπα οποιονδήποτε βαπτισμένο καθολικό άνδρα. Όμως, από το 1389 εκλέγουν πάντα άλλους Καρδιναλίους. Οι γνώστες των παπικών διαδικασιών ξεχωρίζουν ορισμένους Καρδιναλίους ως πιο πιθανούς για τη θέση του Ποντίφικα (παπάμπιλι).

Συνεδριάσεις
Πρώτη ημέρα
Στις 7 Μαΐου 2025, 16:30 τοπική ώρα, οι καρδινάλιοι εισήλθαν εν πομπή στην Καπέλα Σιξτίνα, οι πόρτες της οποίας έκλεισαν περίπου μία ώρα αργότερα.

Στις 21:00 τοπική ώρα, μαύρος καπνός υψώθηκε από την καμινάδα της Καπέλα Σιξτίνα. Το γεγονός αυτό υποδήλωσε πως δεν επετεύχθη η εκλογή νέου Ποντίφικα κατά την πρώτη ψηφοφορία, καθώς κανένας υποψήφιος δεν είχε εξασφαλίσει την απαιτούμενη πλειοψηφία των δύο τρίτων (2/3) των ψήφων των καρδιναλίων εκλεκτόρων.

Δεύτερη ημέρα
Στις 8 Μαΐου 2025, λίγο πριν τις 12 το μεσημέρι, μαύρος καπνός υψώθηκε από την καμινάδα, υποδεικνύοντας ότι οι δύο πρώτες ψηφοφορίες της ημέρας απέβησαν άκαρπες.

Το απόγευμα όμως, λίγα λεπτά μετά τις 6, λευκός καπνός υπέδειξε ότι στην τέταρτη ψηφοφορία επετεύχθηκε η πλειοψηφία των δύο τρίτων και εξελέγη νέος Πάπας ο Αμερικανός Ρόμπερτ Φράνσις Πρεβόστ, ο οποίος επέλεξε το όνομα Λέων ΙΔ΄.

 Σημειώσεις 

 Παραπομπές 

 Εξωτερικοί σύνδεσμοι 


2025
Κατηγορία:Εκλογές του 2025
Κονκλαβιο
Κονκλαβιο